**Obsahové náležitosti podnikateľského zámeru na realizáciu inovatívneho projektu**

v zmysle § 126 ods. 8 Zákona č. 82/2017 Z. z., ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**A. Rozsah podnikateľského zámeru**

5 – 10 strán

**B. Názov projektu a informácie o žiadateľovi**

|  |  |
| --- | --- |
| **Meno a priezvisko žiadateľa** |  |
| **Názov projektu** |
|  |

**C. Obsah podnikateľského zámeru**

**1.) Odborné predpoklady žiadateľa, resp. projektového tímu**. Charakterizujte odborné skúsenosti a zručnosti, prípadne prax v oblasti podnikateľských aktivít – úspechy, neúspechy. Uveďte stručný profesijný životopis a svoje záväzky, ktoré môžu mať vplyv na Váš Projektový zámer– súkromné, študijné, pracovné, atd. Uveďte funkciu a zodpovednosť jednotlivých členov tímu.

**2.) Popis inovatívneho produktu/ procesu/ služby** (Uveďte predmet podnikateľskej činnosti. Stručne popíšte Váš produkt/ proces/ službu, aký problém a potrebu chcete riešiť na trhu, v akom štádiu sa Váš produkt/ proces/ služba nachádza a v čom je Vaše riešenie unikátne a inovatívne. V prípade produktu uveďte základné funkcie, technológiu, ktoré produkt využíva a potrebu modernizácie produktu).

**3.) Ciele a harmonogram projektu** (Definujte aktivity, ktorými chcete dosiahnuť naplnenie cieľov počas trvania projektu (spolu s časovaním a výstupom aktivity.)

**4.) Popis a analýza trhu** (Charakterizujte Váš cieľový trh, lokalitu a očakávaný podiel na trhu, priamu, nepriamu a budúcu konkurenciu, bariéry vstupu na trh, marketingovú stratégiu a plán predaja.)

**5.) Zákazníci a odberatelia** (Definujte cieľovú skupinu odberateľov, platiacich zákazníkov, koncového používateľa.)

**6.) Financovanie a rozpočet** (Uveďte odhadované celkové náklady projektového zámeru rozdelené podľa jednotlivých aktivít, odhadované príjmy v priebehu 2-3 rokov, celkovú potrebnú, odhadovanú sumu investície a zdroje financovania (vlastný kapitál a cudzí kapitál).

**7.) Silné a slabé stránky inovatívneho zámeru** (Charakterizujte, aké najčastejšie silné, slabé stránky projektového zámeru, popíšte možné príležitostí a riziká, ktoré sa môžu vyskytnúť pri realizovaní Vášho projektového zámeru.)

**8.) Doplňujúce údaje** (Informácie, ktoré zvyšujú dôveryhodnosť inovatívneho zámeru, napr. zmluvy o budúcej zmluve, certifikáty, osvedčenia, dohody o potenciálnej spolupráci so slovenskými inkubátormi, výskumno-vývojovými centrami, akadémiou a pod., možnosti ochrany produktu/ procesu/ služby z hľadiska duševného vlastníctva.)

 **............................**

 podpis žiadateľa